દિલ્હીમાં પ્રદૂષણ ખતરનાક સ્તરથી પણ વધી ગયું છે તે હકીકતને કોઈ નકારી શકે તેમ નથી. રાષ્ટ્રીય રાજધાનીમાં પ્રદૂષણ ઘટાડવા તાત્કાલિક ઉપાય કરવા જરૂરી છે. વિશ્વ સ્વાસ્થ્ય સંગઠને દિલ્હીને વર્ષ 2014માં વિશ્વના 160 સૌથી પ્રદૂષિત શહેરોની યાદીમાં સૌથી પ્રદૂષિત શહેર જાહેર કર્યું હતું. આ સંદર્ભમાં દિલ્હી સરકારે વારાફરતી દિવસે છેલ્લો આંકડો સમ અને વિષમ નંબર ધરાવતા મોટરાઇઝ વાહનો પર પ્રતિબંધ મૂકવાની જાહેરાત કરી છે. તેનો અર્થ એ થયો કે કોઈ પણ દિવસે દિલ્હીના માર્ગ પર ફરતા વાહનોની સંખ્યા અડધી થઈ જશે. ભારતમાં આ અભિનવ પ્રયોગ છે, જેથી તેણે વધારે પડતું ધ્યાન ખેંચ્યું છે. મોટી સંખ્યામાં લોકો ચિંતિત છે. આ ચિંતાને ચાર કેટેગરીમાં ભેગી કરી શકાશે.